
Forord



Quiz er ikke bare for pubgjengere. Boken du holder i hendene, er skrevet for tre generasjoner. Familiequiz er en utmerket anledning til å kjøre samtalen i nye spor, og vi har alle noe å lære av hverandre. Barn i barneskolealder kan starte med den enkleste kategorien, Q.

Selvfølgelig er det ingenting som hindrer deg fra å quizze i eget selskap om du heller foretrekker det. Få riktige? Start på nytt! Gjentakelse er studienes mor. Når kilden etter hvert blir uttømt, må du gjerne prøve deg på quizspalten min i Le Monde diplomatique. Der som her er ikke målet å kunne alt fra før, men å lære ett og annet nytt.

I quizlandskapet finnes ikke «min» og «din» sannhet. Er ikke det befriende? Iblant hender det likevel at det oppstår diskusjoner rundt en fasit. For er det én ting quizzere liker bedre enn å ha rett, så er det å ha rett når fasiten er feil. Leseren skal være trygg på at svarene står på stødig grunn. Språkvasker Arve Lauvnes og korrekturleser Heidrun Sand har bidratt til forbedringer. Eventuelle innsigelser eller spørsmål kan rettes til meg.

Lykke til!

Frida Skatvik


QQQQ: For hele familien, men tilrettelagt for barn og ungdom

QQQQ: For hele familien

QQQQ: For alle som liker en mer utfordrende spørrelek

QQQQ: For alle som liker å teste ut eksperten i seg



Brødre



1. I hvilken bok møter vi brødrene Jonatan og Karl «Kavring»?

2. Hva heter Philly Parisis tvillingbror i tv-serien Sopranos?

3. Hva heter de fiktive brødrene i Brødrene Dal?

4. Hva er tittelen på Fjodor Dostojevskijs siste verk?

5. Hvilken musikkgruppe besto av brødrene Barry, Robin og Maurice Gibb?

6. Hva het det første mennesket som ble født, og det første mennesket som døde, ifølge Første Mosebok?

7. Hva het flypionerene som i 1903 foretok historiens første motordrevne flyvning – i fire sekunder?

8. Hvilket brødrepar på V er ifølge norrøn mytologi brødrene til Odin?

9. Hvilket band ble stiftet av brødrene Malcom og Angus Young i 1973?

10. Hvilket kjent tysk brødrepar ble født i 1785 og 1786?



 

Svar: Brødre

1. Brødrene Løvehjerte

2. Patsy Parisi

3. Gaus, Roms og Brumund

4. Brødrene Karmasov

5. Bee Gees

6. Brødrene Kain (det første menneske som ble født) og Abel (det første menneske som døde)

7. Brødrene Wright (Orville og Wilbur Wright)

8. Vilje og Ve

9. AC/DC

10. Brødrene Grimm


Forfattere



1. Hva het 1800-tallstenkeren som skapte stor litteratur av sitt ulykkelige kjærlighetsforhold til Regine Olsen?

2. Hvem skrev Vredens druer, som regnes som et av hovedverkene i amerikansk litteratur?

3. Hva heter forfatteren som debuterte med boka Bli hvis du kan. Reis hvis du må?

4. I hvilket år ble George Orwells 1984 utgitt?

5. Hva heter Beatrix Potters mest kjente figur?

6. Hvem skrev romanen Hvite niggere, som introduserte leserne for mange cannabis-relaterte uttrykk?

7. Hva het briten som skrev Fluenes herre og mottok nobelprisen i litteratur i 1983?

8. Hvem debuterte med romanen Ute av verden i 1998?

9. Hvilken amerikansk forfatter er mest kjent for romanen The Bell Jar (norsk tittel: Glassklokken)?

10. I hvilken britisk by ble Roald Dahl født?



 

Svar: Forfattere

1. Søren Kierkegaard

2. John Steinbeck

3. Helga Flatland

4. 1948 (Orwell valgte å snu om på årstallet.)

5. Peter Rabbit (Petter Kanin)

6. Ingvar Ambjørnsen

7. William Golding

8. Karl Ove Knausgård

9. Sylvia Plath

10. Cardiff


Verdenshistorie



1. Plasser i riktig rekkefølge: bronsealderen, steinalderen, jernalderen.

2. Hvilken hendelse markerer overgangen fra den romerske republikk til det romerske keiserriket?

3. Hva het den kurdiske grunnleggeren av ayyubide-dynastiet, som hersket over store deler av Midtøsten i det 12. og 13. århundret?

4. På hvilken øy ble Napoléon Bonaparte født?

5. Hvem grunnla og ledet Den røde armé?

6. I hvilket land innførte justisministeren portforbud mot nordafrikanere i 1958?

7. Hvilket produkt, laget av kaolin, ble en stor eksportvare fra Kina på 1300-tallet?

8. Fra hvilket land ble Surinam uavhengig i 1975?

9. Hvilken by var sentrum i det tysk-romerske kongeriket Böhmen?

10. Hva kjempet suffragettene for på begynnelsen av 1900-tallet?



 

Svar: Verdenshistorie

1. Steinalderen, bronsealderen, jernalderen

2. Mordet på Julius Cæsar i 44 f.Kr.

3. Saladin

4. På Korsika

5. Lev Trotskij

6. Frankrike, etter en serie sabotasjeaksjoner begått av FLN, den algeriske frigjøringsfronten

7. Porselen

8. Nederland

9. Praha

10. Kvinnelig stemmerett


Alle gode ting er tre



1. Ifølge treenighetslæren er Gud tre personer i ett vesen. Hvem?

2. Hvilke typer celler består blodet vårt av?

3. Hvilke tre styringsnivåer er Norge delt inn i?

4. Hvilke steder var det franske samfunnet inndelt i før den franske revolusjonen?

5. I hvilken 1800-tallsroman møter vi karakterene Athos, Portos og Aramis?

6. Hvilke tre lag er huden bygget opp av?

7. I Stadier paa Livets Vei opptegner filosofen Søren Kirkegaard tre eksistenssfærer, altså ulike måter å leve på. Hvilke?

8. «Det tredje riket» forbindes med Tyskland og årene 1933–1945. Hvilke to historiske riker refererte begrepet til?

9. Hvilke land grenser til Vietnam?

10. Hvem skrev trilogien Landstrykere, August og Men livet lever?



 

Svar: Alle gode ting er tre

1. Faderen, Sønnen og Den hellige ånd

2. Røde blodceller, hvite blodceller og blodplater

3. Statlig, fylkeskommunalt og kommunalt

4. Presteskapet, aristokratiet og allmuen

5. De tre musketerer (av Alexandre Dumas)

6. Overhuden, lærhuden og underhuden

7. Det estetiske, etiske og religiøse stadiet

8. Det tysk-romerske riket (ca. 800–1806) og keiserdømmet Tyskland (1871–1918)

9. Kina, Kambodsja og Laos

10. Knut Hamsun


Geografi



1. Hvilken baltisk stat er den eneste som deler grense med de to andre?

2. Hvilke to stater er den karibiske øya Hispaniola delt mellom?

3. Hva heter hovedstaden i Nepal?

4. Nevn minst en av tre øygrupper i Stillehavet.

5. I hvilket land er Kigali hovedstad?

6. I hvilket hav ligger øya Rhodos?

7. Hva heter den eneste delen av Danmark som er landfast med resten av Europa?

8. Nevn minst én av de to søramerikanske innlandsstatene.

9. Verdens største innlandsstat ligger i Sentral-Asia. Navnet?

10. I hvilket land ligger Angelfossen (Salto Ángel), verdens høyeste uavbrutte fossefall?



 

Svar: Geografi

1. Latvia

2. Haiti og Den dominikanske republikk

3. Katmandu

4. Polynesia, Mikronesia, Melanesia

5. Rwanda

6. Egeerhavet

7. Jylland

8. Paraguay og Bolivia

9. Kasakhstan

10. Venezuela


Størst



1. Verdens største havområde?

2. Verdens største øy?

3. Verdens største land, målt i utstrekning?

4. Verdens største slange?

5. Verdens største dyr?

6. Hva med verdens største dyr på land?

7. Verdens største fugl?

8. Norges største YouTube-kanal?

9. Verdens største by?

10. Norges største innsjø?



 

Svar: Størst

1. Stillehavet

2. Grønland

3. Russland

4. Anakonda (grønn anakonda)

5. Blåhvalen

6. Elefanten

7. Struts

8. Alan Walker

9. Tokyo

10. Mjøsa


Bær



1. Hva heter bringebær på dansk?

2. Hva får du i Sverige om du kjøper smultron?

3. Den røde, spiselige steinfrukten vokser i Norge og heter fruebær på dask, stenbär på svensk. Det norske navnet begynner på T.

4. Boysenbær er en krysning av tre bær. Kan du nevne minst to?

5. Hvilket bær skiller gin fra vodka?

6. Hvilket bær kommer til syne i det norske passet om det utsettes for UV-lys?

7. Hva heter bærene som vokser på bukketorn og selges i tørket form?

8. Hva kalles solbær på engelsk?

9. Hvilket bær brukes i desserten trollkrem?

10. Hvilken farge har laurbær?



 

Svar: Bær

1. Hindbær

2. Markjordbær

3. Teiebær

4. Bringebær, loganbær og bjørnebær

5. Einerbær i gin

6. Multe

7. Gojibær

8. Blackcurrant

9. Tyttebær

10. Svart


Hvilket land?



1. I hvilket land, kjent for å ha mange stormestere i sjakk, er sjakk et obligatorisk fag på barneskolen?

2. Hvilket land har verdens lykkeligste borgere (2025)?

3. I hvilket land er Skopje hovedstad?

4. Hvilket land bærer navnet til Europas eldste adelsfamilie?

5. Hovedstaden i dette afrikanske landet er Maputo; flagget prydes av en AK-47. Hvilket land er det snakk om?

6. I hvilket land konsumeres det mest øl per innbygger?

7. I hvilket land produseres det mest ull?

8. I hvilket land er det forbudt å produsere, importere og tygge tyggegummi?

9. Fra hvilket land kom Frédéric Chopin?

10. I hvilket land ligger vinlandsbyen Schengen, der Schengen-traktaten ble underskrevet?



 

Svar: Hvilket land?

1. Armenia

2. Finland, for åttende året på rad

3. Nord-Makedonia

4. Liechtenstein

5. Mosambik

6. Tsjekkia

7. Australia

8. Singapore

9. Polen

10. Luxembourg


Begynner på E



1. Hvilket dyr kan produsere elektrisk strøm og drepe byttet sitt med elektriske støt?

2. Hvilket dyr kalles donkey på engelsk?

3. Før plast ble oppfunnet, ble støttennene til elefanter brukt til å lage biljardkuler, pianotangenter og knapper. Hva heter materialet?

4. Hvilken influenser har mellomnavnet Voe, inspirert av initialene til kleskjeden Voice of Europe?

5. På hvilket sted i Akershus ble den norske grunnloven vedtatt, 17. mai 1814?

6. Hvilken fugl som lever i Australia, kan løpe fort, men ikke fly?

7. Hva het kunstneren som malte det berømte bildet «Skrik»?

8. Hva heter lydfenomenet som oppstår når en lyd kastes tilbake og blir hørt på nytt?

9. I hvilket land i Storbritannia ligger Storbritannias hovedstad?

10. Hva het den amerikanske sangeren som fikk kallenavnet «The King of Rock and Roll»?



 

Svar: Begynner på E

1. Elektrisk ål (som egentlig ikke er en ål, men en egen art i fiskefamilien)

2. Esel

3. Elfenben

4. Emilie Voe Nereng

5. Eidsvoll

6. Emu

7. Edvard Munch

8. Ekko

9. England

10. Elvis Presley


Hovedstad – i hvilken delstat?



1. Sacramento

2. Juneau

3. Santa Fe

4. Albany

5. Trenton

6. Phoenix

7. Denver

8. Tallahassee

9. Boston

10. Nashville



 

Svar: Hovedstad – i hvilken delstat?

1. California

2. Alaska

3. New Mexico

4. New York

5. New Jersey

6. Arizona

7. Colorado

8. Florida

9. Massachusetts

10. Tennessee


Vin



1. Et rødvinsglass består av stett, fot og …?

2. Hva kalles gløgg på engelsk?

3. På en tysk vinetikett, hva indikerer betegnelsen «trocken»?

4. Hvor kommer tanninene i vinen fra?

5. Hva kalles manøveren med å helle flaskevin over til karaffel for å fjerne bunnfall?

6. Mjød er ikke brygget på druer, men hva?

7. Hvorfor er det best å oppbevare vinflasker liggende?

8. Hvilken italiensk region er kjent for trøffelsanking og vinene barolo og barbaresco?

9. Hva slags vin tilvirkes ofte i tråd med Maria Thuns såkalender?

10. Kan du et annet ord for skallkontakt?



 

Svar: Vin

1. Klokke

2. Mulled wine

3. Tørr

4. Drueskallet

5. Dekantering

6. Honning

7. Oppreiste flasker kan føre til at korken tørker, det kommer luft inn i flasken og vinen blir oksidert.

8. Piemonte

9. Biodynamisk vin

10. Maserasjon

